Ildsjelprisen er todelt. Vinneren får gi 25 000 kroner til et selvvalgt arbeid blant barn og unge på Sørlandet. I tillegg deles det ut et bilde laget av kunstneren Per Fronth som en personlig gave. Prismottakere nomineres av befolkningen på Agder gjennom en begrunnelse innen 1. desember hvert år. En egen jury som ledes av administrerende direktør i LOS deler ut prisen før jul.